Σύγχρονες φυσικογεωγραφικές μεταβολές και οικολογική ποιότητα της παράκτιας ζώνης του Αγγελοχωρίου Νομού Θεσσαλονίκης:
Creators: name: Αγγελάκου, Γαλάτεια Αγγελή
Publisher: name: Aristotle University of Thessaloniki
Year: 2009
Subjects: Αγγελοχώρι
Οικολογική ποιότητα παράκτιων υδάτων
Φυσική γεωγραφία
Δείκτης Ambi και Bentix
Ανατολικές ακτές Θερμαϊκού κόλπου
Βιολογικός καθαρισμός Αινεία
Angelochori
Ecological quality of coastal water
Physic geography
Amri and bentxi indices
Eastern coasts of Thermaikos bay
Wastewater treatment plant Aineia

description: Ο Θερμαϊκός Κόλπος αποτελεί έναν από τους σημαντικότερους κόλπους της Ελλάδας τόσο από γεωγραφική όσο και περιβαλλοντική άποψη και η σημερινή του μορφή είναι αποτέλεσμα φυσικών και ανθρωπογενών διεργασιών. Οι ανατολικές ακτές του έχουν και στο παρελθόν αποτελέσει αντικείμενο έρευνας, λόγω της ιδιαίτερης γεωμορφολογίας που παρουσιάζουν, καθώς αποτελούνται από 12 km ακτών διάβρωσης που σχηματίζονται στη βάση παράκτιας αναβαθμίδας με στοιχειώδη έως ανύπαρκτη παραλιακή ζώνη &amp; περίπου 25 km ακτών απόθεσης με καλά αναπτυγμένες παραλίες. Στην παρούσα εργασία γίνεται προσπάθεια αξιολόγησης της υφιστάμενης κατάστασης στην παράκτια ζώνη του Αγγελοχωρίου Θεσσαλονίκης, η οποία υπόκειται σε σύγχρονες γεωμορφολογικές αλλαγές και σε ανθρωπογενείς επεμβάσεις.Στην προσπάθεια αυτή, εκτός από τη μελέτη της ιζηματολογίας της περιοχής πραγματοποιήθηκε και μελέτη της βενθικής πανίδας του μαλακού υποστρώματος, όπως προβλέπεται και από την Οδηγία 2000/60/ΕΚ. Στόχος ήταν ο καθορισμός της ποιότητας των παράκτιων υδάτων του Αγγελοχωρίου και ο έλεγχος τυχούσας υποβάθμισης της περιοχής από τη λειτουργία του βιολογικού καθαρισμού ΑΙΝΕΙΑ. Δειγματοληψία ιζήματος πραγματοποιήθηκε σε τριάντα σταθμούς, ενώ δειγματοληψία βενθικής πανίδας πραγματοποιήθηκε σε πέντε σταθμούς (St1, St2, St3, St4 &amp; St5).Η ανασκόπηση της βιβλιογραφίας και η έρευνα στην περιοχή, υπέδειξαν τον ταχύ ρυθμό διάβρωσης της αναβαθμίδας, από τις υδροδυναμικές συνθήκες που επικρατούν στην περιοχή (κυματισμός, επίδραση Β-ΒΔ &amp; Ν-ΝΑ συνιστώσας ανέμων, κυκλοφορία θαλάσσιων μαζών – είσοδος νερού από το Β. Αιγαίο και γλυκού νερού από τους ποταμούς Αξιό, Αλιάκμονα, Γαλλικό &amp; Λουδία) και τη συνεχή πρόσχωση του ακρωτηρίου Τούζλας με άμμο από τα ανατολικά. Αυτό αποτελεί και έμμεσο αντίκτυπο των ανθρωπογενών επεμβάσεων που έχουν γίνει στην παράκτια ζώνη της ευρύτερης περιοχής (κατασκευή του λιμανιού Ν. Μηχανιώνας).Η μελέτη της βενθικής πανίδας και η εφαρμογή των δεικτών ΑΜΒΙ και ΒΕΝΤΙΧ, έδωσαν την ποιότητα των παράκτιων υδάτων στην ευρύτερη περιοχή του Αγγελοχωρίου. Τα αποτελέσματα των δεικτών στους σταθμούς St3 &amp; St5 συνέπιπταν (η ποιότητα βρέθηκε υψηλή σε κάθε έναν από αυτούς τους σταθμούς και με τους δυο δείκτες) και στους σταθμούς St1 &amp; St4 απέκλιναν (στο σταθμό St1 ο ΑΜΒΙ έδωσε μέτρια ποιότητα ενώ ο ΒΕΝΤΙΧ ελλιπή και στο σταθμό St4 ο ΑΜΒΙ έδωσε καλή ποιότητα ενώ ο ΒΕΝΤΙΧ υψηλή). Στο σταθμό St2, ο ΒΕΝΤΙΧ έδωσε καλή ποιότητα, ενώ ο AMBI δεν μπόρεσε να εφαρμοστεί καθώς πάνω από το 50% των ζώων δεν ήταν ταξινομημένο σε κάποια οικολογική ομάδα του δείκτη. Τέλος, από τα αποτελέσματα εφαρμογής των δύο δεικτών φαίνεται ότι η ύπαρξη του αγωγού μεταφοράς επεξεργασμένων λυμάτων στην περιοχή του Αγγελοχωρίου δεν έχει επηρεάσει την οικολογική ποιότητα των υδάτων της ευρύτερης περιοχής.
description: The Thermaikos Bay consists one of the most significant bays in Greece, due to its geographic and environmental value and its current state has been a result of both natural and anthropogenic process. The eastern coasts of the bay have been studied in the past, hence their peculiar morphology of 12km of erosive coasts on the foot of the marine terrace and 25km of sandy beaches.In the current study, an effort has been made to estimate the state of the coastal zone of Angelochori in Thessaloniki, which is under contemporary geomorphological alterations and anthropogenic interference. Apart from the study of the area’s sedimentology, benthic fauna of the soft substrate was also studied, according to the Water Frame Directive 2000/60/EC. The intention was to determine the ecological quality of marine water in Angelochori and examine if any deterioration occurs in the study area due to the operation of the waste treatment plant AINEIA.Sediment sampling took place in thirty spots, while benthic faunal sampling took place in five spots (St1, St2, St3, St4 &amp; t5).The review of former bibliography and the research in the area, indicated the rapid pace of the terrace’s erosion from the hydrodynamic forces that take place in the area (waves, N-NW &amp; S-SE winds, circulation of water-invasion of water from North Aegean Sea and the out put from the rivers Axios, Aliakmonas, Gallikos &amp; Loudias) and the continuous illuviation of the Cape Touzla from east.The latter also comprises an indirect impact of anthropogenic interference that has taken place in the wide area (the construction of the harbor in Nea Michaniona).The study of the benthic fauna and the application of the AMBI &amp; BENTIX indices, resulted in the ecological quality of marine water in the wide area of Angelochori.For sampling stations St3 &amp; St5 the quality was found high with both indices, but for the sampling stations St1 &amp; St4 the results from the indices were different (St1 was found of moderate quality with AMBI and poor with BENTIX and St4 was found of good quality with AMBI and high with BENTIX).As far as the St2 station is concerned, the quality was found of good quality with BENTIX, whereas the AMBI index was not applicable, due to the fact that more than 50% of the fauna was not assigned in any ecological group of the index. To conclude, according to the results of the two indices, it appears that the presence of the treated wastewater pipe in the area of Angelochori, has not affected the ecological quality of the water in the wide area.